**Bugården menighet – levende fellesskap med Gud og hverandre**.

ÅRSRAPPORT 2018 BUGÅRDEN MENIGHETSRÅD (MR)

Bugården MR bestod i 2018 av følgende medlemmer:

* Gunnbjørg Furuset, leder
* Helge Vold, nestleder
* Anders Tho , økonomikontakt
* Dagfinn Haugen, representant til Fellesrådet
* Heidi Dahle
* Helge Ljosland
* Inger Johanne Mørk.
* Marthe Henriksen

Varamedlemmer:

* Jørn A Nicolaysen
* Gunnar Kjøndal
* Kristin Jørgensen
* Anne Hilde Walgren Eriksen
* Torbjørn Aurlien (permisjon 2018)

Sogneprest Linn Strømme Hummelvoll.

Alle varamedlemmer har vært innkalt og regnet med i fellesskapet på samtlige MR-møter. Menighetsrådet har hatt 10 samlinger og behandlet 86 saker. Menighetens årsmøte ble holdt umiddelbart etter gudstjenesten søndag 17.mars 2019.

Gjennom året har vi fulgt opp Handlingsplan basert på Virksomhetsplan 2016 – 2020.

Bugården kirke har 40 års jubileum i 2020. MR har siden 2016 vært i prosess frem mot markering av jubileet som avholdes i november 2020.

Av større saker i 2018 nevnes:

* Menigheten er uten diakonimedarbeider fra 01 01 2018
* Menigheten ansatte ny barne – og ungdomsarbeider i Adventura
* Kirkeromskomite jobber med forslag til endring av kirkerommet
* Oppstart av prosess for nødvendig oppgradering av ulike toalettrom

MR preges av et godt samarbeidsklima i et åpent og inkluderende fellesskap. Ansatte i staben inviteres jevnlig til MR for gjensidig god kontakt.

Statistikk viser jevnt antall besøkende ved gudstjenester i 2018, og antall som går til nattverd stiger. Det er ingen nedgang i antall barn som ble båret til dåpen. Dette gleder oss da fellesskapet i gudstjenestefeiringen er et vesentlig utgangspunkt for aktiviteter i menigheten.

Det er en utfordring å ikke ha diakonimedarbeider i menigheten lengre. Samtidig erfarer menigheten stor innsats fra frivillige og staben for gjennomføring av eldretreff både på Parkensenteret og på Bugårdsenteret, ukentlig vaffelkafe i kirkestua, turgruppe og annet.

Inntekter fra loppemarked i juni, høstmesse i oktober og givertjenesten fra trofaste givere gjennom hele året er viktige inntektskilder for å kunne ha et aktivt barne – og ungdomsarbeid samt for ulike diakonale aktiviteter. Gudstjenestelivet preges stadig av god korsang, og oppslutning om søndagsskolens tilbud er godt. Det er flott å se flere generasjoner gå bak fanen til søndagsskolen når de går til sine samlinger. For andre år på rad arrangerte misjonsutvalget korkonsert i oktober til støtte for menighetens misjonsprosjekt Grace of home i Kina. Konserten samlet full kirke.

Menigheten preges av stor vilje til frivillig innsats som også skaper gode relasjoner og godt miljø i menigheten. Kirkekaffen hver søndag har god oppslutning og gir fin mulighet til sosialt fellesskap på tvers av generasjoner, som en forlengelse av gudstjenestefeiringen.